פרידה שהם

פרידה שהם (נולדה ב-23 באפריל 1960) היא מעצבת תפאורה, תלבושות ומרצה ישראלית לתיאטרון.

ביוגרפיה

הוריה, ז'נט ודוד (ויקו) ברסי, בוגרי תנועת השומר הצעיר, עלו לישראל ממצרים. אביה עבד כמנהל סניף בנק דיסקונט ואמה הייתה מורה לצרפתית. פרידה שהם נולדה וגדלה בהרצליה, הצעירה מבין שתי בנות.

את שירותה הצבאי עשתה בנח"ל. למדה במגמה לעיצוב במה, החוג לתיאטרון, אוניברסיטת תל אביב (1985-1981). לפני תום לימודיה החלה לעבוד כמעצבת תיאטרון, התלמדה אצל המעצב משה שטרנפלד והייתה שותפתו לעיצובן של תריסר הצגות, לאחר מכן עיצבה עצמאית למעלה ממאה הפקות.

משנת 1985 היא עובדת כמעצבת במה ותלבושות בתיאטראות שונים. החל משנת 1995 מלמדת בכיתות הבימוי בסמינר הקיבוצים בנושאים עיצוב במה ודיאלוג במאי-מעצב.

בשנת 2003 הקימה את המגמה לעיצוב במה ע"ש משה שטרנפלד בבית הספר לאמנויות הבמה, סמינר הקיבוצים ועמדה בראשה מאז ועד לשנת 2015. משנת 2004 היא המנהלת האמנותית של היידפארק אמנותי, פסטיבל תיאטרונטו.

שהם מרצה במסגרת סל תרבות שטראוס והשתלמויות מורים בנושא עבודתו של מעצב הבמה.

משנת 2012 ועד 2015 הייתה חברה בוועדה האמנותית של פסטיבל עכו, בניהולו של גיל אלון.

שהם זכתה בפרס על עיצוב התפאורה להצגה "הקץ של העץ" בפסטיבל חיפה להצגות ילדים בשנת 1996.

פרידה שהם הייתה נשואה עד לגירושיה בשנת 2009 לאריק שוהם, אדריכל במקצועו ולהם שתי בנות: גוני נגמבה, במאית תיאטרון, ומאיה שהם, אמנית רב-תחומית.

תערוכות
 2006 – תערוכה קבוצתית, עיצוב במה ישראלי, מגדל שלום תל אביב
 2003 – "שאריות יקרות", תערוכת יחיד: מקטים, סקיצות ואביזרים, פסטיבל אישה

רשימת הפקות

ניהול אמנותי
 2013 – היידפארק - כולנו ילדים של החיים
 2012 – היידפארק - כולנו בסירה אחת
 2011 – היידפארק - חותמים מחדש על מגילת העצמאות
 2010 – היידפארק - כי גר היית
 2009 – היידפארק - שברים פשוטים
 2008 – היידפארק - מסיבת הבלתי מוזמנים
 2007 – היידפארק - עבדות ושיעבוד
 2006 – פסטיבל אישה חולון – בגוף ראשון נוכחת
 2006 - היידפארק – "כלולות" – תיאטרונטו סוזן דלל
 2005 – אישה השיא – פסטיבל אישה חולון
 2005 – הייד פארק אומנותי בנושא עובדים זרים – תיאטרונטו והבימה
 2004 – פרויקט נשים מנהיגות – פסטיבל אישה חולון
 2004 – חומה ומחסום – תיאטרונטו הבימה

לקריאה נוספת
 פרידה שהם, "לקחת את החופש הקיים בחלומות בלבד", תיאטרון 13, אוקטובר 2004, עמ' 16–18.

קישורים חיצוניים

 פרידה שהם באתר תיאטרון חיפה
 פרידה שוהם באתר תיאטרון הבימה
 פרידה שוהם באתר הבמה
 פרידה שהם, תהליך יצירת עולם הבמה בעזרת סיפור בריאת העולם, באתר סל תרבות שטראוס
 פרידה שהם, "העולם שמאחורי הקלעים"", באתר nrg מעריב, 21 באוקטובר 2013

מעצבות ישראליות
מעצבים ישראלים
מעצבי במה ישראלים
מעצבות במה ישראליות
מעצבי תלבושות ישראלים
מעצבות תלבושות ישראליות
בוגרות תיכון הראשונים (הרצליה)
בוגרי תיכון הראשונים (הרצליה)
בוגרות אוניברסיטת תל אביב: החוג לתיאטרון
בוגרי אוניברסיטת תל אביב: החוג לתיאטרון
סגל סמינר הקיבוצים
חברי גרעיני נח"ל
מעצבות אופנה ישראליות
אישים ממוצא יהודי-מצרי
ישראליות שנולדו ב-1960
ישראלים שנולדו ב-1960